Eidsvatnet (Luster)

Eidsvatnet i Luster er et vann som er oppdemt av en endemorene som bygda Skjolden ligger på. Vannet ligger 1,9 m.o.h. og dreneres av elva Eidselva som renner gjennom morenen og bare har en lengde på 500 m. Fortunselva renner ut i Eidsvatnet. Dette er en breelv som drenerer store deler av Breheimen og Sognefjellet. 

På nordsiden av Eidsvatnet reiser det seg et stupbratt og mektig fjell, Hjerseggnosi, hvis topp rager 1080 m.o.h. Fra Eidsvatnet stiger fjellet jevnt og bratt rett opp til 950 m.o.h. 

I denne fjellsiden, riktignok bare 44 meter over Eidvatnet, ligger huset som filosofen Ludvig Wittgenstein bygde her i 1914. Dette huset ble fredet i 2021.

Referanser 

 Innsjøer i Vestland
Innsjøer i Luster